Diari Oficial de la Generalitat Valenciana


Sumari del DOGV 9394, del 29-07-2022 (2022/7173)

ACORD de 22 de juliol de 2022, del Consell, pel qual s'autoritza comprometre despesa en exercicis futurs, amb càrrec a la línia que es destine a cofinançar el soterrament del Canal d'accés a València, de l'annex de transferències i subvencions de capital del programa 513.30 Planificació, transport i logística, de la Conselleria de Política Territorial, Obres Públiques, Transport i Mobilitat (VL 08.005/22-023).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7173


Data del document
:   22-07-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 22 de juliol de 2022, del Consell, pel qual s'autoritza comprometre despesa en exercicis futurs, amb càrrec a la línia que es destine a cofinançar el soterrament del Canal d'accés a València, de l'annex de transferències i subvencions de capital del programa 513.30 Planificació, transport i logística, de la Conselleria de Política Territorial, Obres Públiques, Transport i Mobilitat (VL 08.005/22-023). [2022/7173]  
  
En 2003 es va subscriure un Conveni entre el llavors Ministeri de Foment, la Generalitat, l'Ajuntament de València i RENFE -GIF, que regulava la participació competencial, econòmica i de gestió de les actuacions de remodelació de la xarxa arterial ferroviària de València.  
El 9 d'abril de 2019, el Ministeri de Foment, la Generalitat Valenciana, l'Ajuntament de València, Adif, Adif Alta Velocitat i RENFE Operadora van subscriure un Acord de Cooperació en el qual van manifestar el seu interés a col·laborar en la cerca de solucions per a l'impuls de la integració del ferrocarril a la ciutat de València, promovent les actuacions necessàries per a la consecució dels objectius de l'Acord, manifestant la seua intenció de satisfer els interessos comuns inclosos en l'Alternativa E o mixta, que incloïa en una primera etapa l'execució del Canal d'Accés Fase 3 fins al viaducte de Giorgeta i en la segona etapa, l'execució del tram restant del Canal d'accés Fase 3, que connectarà amb l'estació, la pròpia Estació Central i el Túnel passant, establint els mecanismes necessaris per a dur a terme l'Alternativa E o mixta, i sense perjudici del desenvolupament dels convenis específics que resultaren necessaris.  
En aquest Acord s'especificava, en la seua estipulació primera, que l'execució de l'obra del Canal d'Accés Fase 3 fins al viaducte de Giorgeta seria assumida per Adif Alta Velocitat, Adif, la Generalitat Valenciana i l'Ajuntament de València segons els següents percentatges: 50 % Adif Alta Velocitat/Adif, 25 % Generalitat i 25 % Ajuntament, i actualment està prevista la subscripció d'un conveni específic de col·laboració entre aquestes tres parts, per a dur a terme l'execució i el pagament de les actuacions que permeten posar en servei les obres del «Canal d'Accés. Fase 3», concretant les actuacions, el cost d'aquestes, les quanties que cadascuna de les administracions aportara a Adif Alta Velocitat per a la seua execució, i el termini d'execució, que implica comprometre despesa en exercicis futurs, estenent-se fins a 2027, amb la següent distribució.  
  
Anualitat Generalitat Ajuntament València Adif /Adfif Alta Velocitat Total  
2023 49.930.126,00 44.323.470,00 20.675.667,34 868.627.000,00  
2024 22.666.921,00 25.784.522,00 16.806.638,50 793.916.000,00  
2025 61.594.971,00 43.660.541,00 44.342.064,00 10.914.183,00  
2026 25.683.386,00 70.755.674,00 68.055.422,55 364.042.000,00  
2027 05.109.851,00 35.010.205,00 78.876.510,00 39.085.767,00  
Total 580.439.835,71 537.828.000,09 395.467.000,10 528.216.000,00  
  
  
El projecte «Canal d'Accés Fase 3» està inclòs en el Pla de Recuperació, Transformació i Resiliència d'Espanya, dins del component 6, inversió 1 «Xarxa Nacional del Transport - Corredors Europeus»  
Per part de la Conselleria de Política Territorial, Obres Públiques, Transport i Mobilitat, considerant la transcendència de l'obra, que dona continuïtat a les actuacions d'integració del ferrocarril a la ciutat de València i suposarà la desaparició de les vies en superfície que constrenyen la normal intercomunicació dels barris de la zona sud, entén que existeixen raons d'interés públic, social i econòmic que justifiquen contribuir al finançament del projecte i a aquest efecte s'està tramitant l'esmentat conveni de col·laboració  
Atenent aquestes circumstàncies i a la despesa futura que aquesta actuació implica, per la Conselleria de Política Territorial, Obres Públiques, Transport i Mobilitat, d'acord amb el que estableix l'article 40 de la Llei 1/2015, es planteja la necessitat que pel Consell s'autoritze a adquirir compromisos de despesa que s'estendran a exercicis futurs, amb càrrec a la línia que s'habilite en el capítol 7 del programa 513.30 Planificació, transport i logística, per a donar cobertura pressupostària a l'aportació de la Generalitat a les obres del Canal d'Accés. Fase 3 integració del ferrocarril a la ciutat de València, la seua direcció i assistències tècniques.  
A aquest efecte i en virtut del que es disposa en l'article 40.4 de la Llei 1/2015, d'Hisenda Pública, del Sector Públic Instrumental i de Subvencions, el Consell, a proposta del conseller d'Hisenda i Model Econòmic, adopta el següent  
  
Acord  
  
Primer  
S'autoritza l'adquisició de compromisos de despesa pluriennal, amb càrrec a la línia que s'habilite en el capítol 7 del programa 513.30 Planificació, transport i logística, per a donar cobertura pressupostària a l'aportació de la Generalitat a les obres del Canal d'Accés. Fase 3 integració del ferrocarril a la ciutat de València, la seua direcció i assistències tècniques, d'acord amb el següent detall:  
  
Anualitat Import  
2023 90.051.744,00  
2024 18.203.648,00  
2025 19.767.377,00  
2026 14.271.007,00  
2027 39.774.393,00  
Total 615.754.629,00  
  
  
Segon  
L'efectivitat del present Acord queda condicionada a la subscripció del conveni per a dur a terme l'execució i el pagament de les actuacions del Canal d'Accés Fase 3, a què es refereix el punt primer.  
  
  
València, 22 de juliol de 2022  
  
La consellera secretària  
AITANA MAS MAS